**TE-AM IUBIT...**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezie repostată la cererea confratelui ANDREI

Te-am iubit fără măsură,

Te-am iubit fără măsură,

Te-am iubit şi nu-i păcat.

Port şi azi duios pe gură

Dorul tău de sărutat.

Te-am iubit cu tot ce este

Chiar cu existenţa mea.

Te-am salvat şi din poveste

Când Shakespeare te otrăvea.

I-am pus minţile în matcă

Lui Romeo sub balcon

Şi-n sticluţa-i, pus-am, parcă,

Fin parfum dintr-un flacon.

Te-am salvat şi altă dată

Din mâna lui Menelau,

Lui Paris, la el la poartă,

M-a pus dorul să te dau!

S-au pornit războaie grele

Care dăinuiesc şi acum

Chiar de-i mort demult Ahile,

Chiar de Troia este scrum!

Ba, mai mult, da Vinci odată

Trist la mine a sosit,

Chipul tău cerea să-l vadă:

Şi Gioconda te-a numit!

Te-am iubit că pentru tine

Într-un timp rusesc, rebel,

Chiar şi Puşkin pe coline

Viata-şi rupse-ntru-un duel...

Te-am iubit când da să-şi culce

Ziua, trupu-i obosit

Şi dacă musteai a dulce

Cum să nu te fii iubit?

Te-am iubit şi când în Hades

M-ai trimis să iau cărbuni

Ca să fim în joaca noastră

Doi iubiţi, frumoşi, nebuni!

Port şi azi duios pe gură

Dorul tău de sărutat....

Şi cu nu ştiu ce măsură

Te iubesc...că m-ai lasat.